ΠΕΡΙΕΧΟΜΕΝΑ
ΑΠΟΦΑΣΕΙΣ
Ίδρυση Κλινικής Επείγουσας Ιατρικής του Τομέα
Χειρουργικής του Τμήματος Ιατρικής της Σχολής
Επιστημών Υγείας του Αριστοτελείου Πανεπιστημίου Θεσσαλονίκης και έγκριση του εσωτερικού
κανονισμού λειτουργίας της.
Έγκριση του Εσωτερικού Κανονισμού Λειτουργίας της Β’ Χειρουργικής Κλινικής του Τομέα Χει-
ρουργικής του Τμήματος Ιατρικής της Σχολής Επιστημών Υγείας του Αριστοτελείου Πανεπιστημίου
Θεσσαλονίκης.
ΑΠΟΦΑΣΕΙΣ
Αριθμ. 4379
(1)
Ίδρυση Κλινικής Επείγουσας Ιατρικής του Τομέα
Χειρουργικής του Τμήματος Ιατρικής της Σχολής
Επιστημών Υγείας του Αριστοτελείου Πανεπιστημίου Θεσσαλονίκης και έγκριση του εσωτερικού
κανονισμού λειτουργίας της.
Ο ΠΡΥΤΑΝΗΣ ΤΟΥ ΑΡΙΣΤΟΤΕΛΕΙΟΥ
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ
Έχοντας υπόψη:
1. Τις διατάξεις του άρθρου 51 του ν. 4559/2018 (Α’ 142)
με τις οποίες αντικαταστάθηκε ο τίτλος του Κεφαλαίου
Ε’ του ν. 4485/2017 (Α’ 114) «Οργάνωση και λειτουργία
της ανώτατης εκπαίδευσης, ρυθμίσεις για την έρευνα
και άλλες διατάξεις» ως εξής «ΕΡΓΑΣΤΗΡΙΑ, ΜΟΥΣΕΙΑ ΚΑΙ
ΚΛΙΝΙΚΕΣ» και προστέθηκαν άρθρα 28Α και 29Α στον
ν. 4485/2017 (Α’ 114).
2. Την παρ. 7 του άρθρου 42 του ν. 4521/2018 «Ίδρυση Πανεπιστημίου Δυτικής Αττικής και άλλες διατάξεις»
(Α’ 38).
3. Τη διαπιστωτική πράξη του Υπουργού Παιδείας,
Έρευνας και Θρησκευμάτων υπό στοιχεία 108075/Ζ1/0307-2019 (ΥΟΔΔ 432, διόρθωση σφάλματος ΥΟΔΔ 809) με
θέμα «Εκλογή Πρύτανη και τεσσάρων (4) Αντιπρυτάνεων
του Αριστοτελείου Πανεπιστημίου Θεσσαλονίκης» με
θητεία από 1-9-2019 έως 31-8-2022.
4. Τη διαπιστωτική πράξη της Υπουργού Παιδείας
και Θρησκευμάτων υπό στοιχεία 105174/Ζ1/12-8-2020
(ΥΟΔΔ 650) περί παράτασης της θητείας του Πρύτανη
και των τεσσάρων (4) Αντιπρυτάνεων του Α.Π.Θ. έως τη
συμπλήρωση τεσσάρων (4) ακαδημαϊκών ετών, ήτοι έως
31-8-2023.
5. Τα άρθρα 115 και 117 του ν. 4692/2020 «Αναβάθμιση
του Σχολείου και άλλες διατάξεις» (Α’ 111) και την κοινή
υπουργική απόφαση υπό στοιχεία 77561/Ζ1/19-6-2020
«Διαδικασία ηλεκτρονικής ψηφοφορίας για την ανάδειξη
του Πρύτανη και των Αντιπρυτάνεων των Α.Ε.Ι., των μονομελών οργάνων των ακαδημαϊκών μονάδων των Α.Ε.Ι.,
καθώς και των Διευθυντών Κλινικών, Εργαστηρίων και
Μουσείων που λειτουργούν στο πλαίσιο ακαδημαϊκών
μονάδων των Α.Ε.Ι.» (Β’ 2481).
6. Τις διατάξεις των άρθρων 75-78 του ν. 4727/2020
«Ψηφιακή Διακυβέρνηση (Ενσωμάτωση στην Ελληνική
Νομοθεσία της Οδηγίας (ΕΕ) 2016/2102 και της Οδηγίας
(ΕΕ) 2019/1024 - Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α’ 184).
7. Τις αποφάσεις της Συγκλήτου του Αριστοτελείου
Πανεπιστημίου Θεσσαλονίκης σχετικά με:
7.1. Τον ορισμό Επιτροπής για την ίδρυση και λειτουργία εργαστηρίων-κλινικών στο ΑΠΘ (συνεδρίαση υπ’ αρ.
3007/30-10-2019).
7.2. Την ανανέωση της θητείας της εν λόγω Επιτροπής
(συνεδρίαση υπ’ αρ. 3036/21-10-2020) και
7.3. Την έγκριση της εισήγησης της Επιτροπής για τη
θέσπιση βασικών αρχών για την ίδρυση, δομή, οργάνωση και λειτουργία εργαστηρίων στο ΑΠΘ (συνεδρίαση
υπ’ αρ. 2913/23-7-2015).
8. Την ομόφωνη απόφαση του Δ.Σ. του Πανεπιστημιακού Γενικού Νοσοκομείου ΑΧΕΠΑ (συνεδρίαση υπ’ αρ.
11/25-6-2020) που αφορά στην Ίδρυση Κλινικής Επείγουσας Ιατρικής στο πλαίσιο της οποίας θα λειτουργεί
το ΤΕΠ του ΠΓΝΘ ΑΧΕΠΑ.
9. Τη σύμφωνη γνώμη της Γενικής Συνέλευσης του
Τομέα Χειρουργικής του Τμήματος Ιατρικής της Σχολής
Επιστημών Υγείας του Αριστοτελείου Πανεπιστημίου
Θεσσαλονίκης (συνεδρίαση υπ’ αρ. 429/7-12-2020).
10. Τη σύμφωνη γνώμη της Συνέλευσης του Τμήματος
Ιατρικής της Σχολής Επιστημών Υγείας του Αριστοτελείου Πανεπιστημίου Θεσσαλονίκης (συνεδρίαση υπ’ αρ.
27/19-03-2019).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
27 Ιανουαρίου 2021
ΤΕΥΧΟΣ  ΔΕΥΤΕΡΟ
Αρ. Φύλλου 274
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 274/27.01.2021
11. Τη θετική εισήγηση της Επιτροπής για την ίδρυση
και λειτουργία εργαστηρίων-κλινικών στο ΑΠΘ (συνεδρίαση υπ’ αρ. 20/11-12-2020) για την ίδρυση Κλινικής
Επείγουσας Ιατρικής του Τομέα Χειρουργικής του Τμήματος Ιατρικής της Σχολής Επιστημών Υγείας του Αριστοτε-
λείου Πανεπιστημίου Θεσσαλονίκης και σχετικά με την
έγκριση του εσωτερικού κανονισμού λειτουργίας της.
12. Την έκθεση σκοπιμότητας για την ίδρυση της Κλινικής Επείγουσας Ιατρικής του Τομέα Χειρουργικής του
Τμήματος Ιατρικής της Σχολής Επιστημών Υγείας του
Αριστοτελείου Πανεπιστημίου Θεσσαλονίκης.
13. Την απόφαση της Συγκλήτου του Αριστοτελείου
Πανεπιστημίου Θεσσαλονίκης (έκτακτη συνεδρίαση
υπ’ αρ. 3043/23-12-2020) για την Ίδρυση Κλινικής Επείγουσας Ιατρικής του Τομέα Χειρουργικής του Τμήματος
Ιατρικής της Σχολής Επιστημών Υγείας του Αριστοτελείου Πανεπιστημίου Θεσσαλονίκης και σχετικά με την
έγκριση του εσωτερικού κανονισμού λειτουργίας της.
14. Το υπ’ αρ. 22823/23-4-2020 έγγραφο της Γενικής
Διεύθυνσης Οικονομικών Υπηρεσιών με το οποίο βεβαιώνεται ότι από τις διατάξεις του εσωτερικού κανονισμού
λειτουργίας της Κλινικής δεν προκαλείται δαπάνη σε βάρος του Τακτικού Προϋπολογισμού ή του Προγράμματος
Δημοσίων Επενδύσεων του Αριστοτελείου Πανεπιστημίου Θεσσαλονίκης, αποφασίζουμε:
Την ίδρυση της Κλινικής Επείγουσας Ιατρικής του Τομέα Χειρουργικής του Τμήματος Ιατρικής της Σχολής
Επιστημών Υγείας του Αριστοτελείου Πανεπιστημίου
Θεσσαλονίκης και έγκριση του εσωτερικού κανονισμού
λειτουργίας της, ως ακολούθως:
Άρθρο 1
Γνωστικό Αντικείμενο
Η Κλινική Επείγουσας Ιατρικής του Αριστοτελείου
Πανεπιστημίου Θεσσαλονίκης, με έδρα το Νοσοκομείο
ΑΧΕΠΑ, εξυπηρετεί τις εκπαιδευτικές, ερευνητικές και
κλινικές ανάγκες στο γνωστικό αντικείμενο της Επείγουσας Ιατρικής.
Άρθρο 2
Εσωτερικός Κανονισμός
Ο Εσωτερικός Κανονισμός Λειτουργίας της Κλινικής
καθορίζεται με τα ακόλουθα άρθρα:
Άρθρο 3
Σκοπός, Δραστηριότητες και Έργο
1. Η Κλινική Επείγουσας Ιατρικής έχει ως σκοπό:
α) την κάλυψη των κλινικών αναγκών του τμήματος
επειγόντων περιστατικών κατά τα σύγχρονα, διεθνώς
αναγνωρισμένα πρότυπα σε ότι αφορά την αποτελεσματική αντιμετώπιση των επειγόντων περιστατικών, συμπε-
ριλαμβανομένης της νοσηλείας βραχείας διάρκειας και
της επιστημονικής κάλυψης από άλλες κλινικές, ανάλογα
με τη φύση των εκάστοτε περιστατικών.
β) Την κάλυψη των διδακτικών και ερευνητικών αναγκών του Τμήματος Ιατρικής, καθώς και των άλλων Τμη-
μάτων του Αριστοτελείου Πανεπιστημίου Θεσσαλονίκης,
σε προπτυχιακό και μεταπτυχιακό επίπεδο, σε θέματα
που εμπίπτουν στο αντικείμενο δραστηριότητας της
Κλινικής, όπως αυτό προσδιορίζονται στο άρθρο 1 της
παρούσας απόφασης.
γ) Την εξυπηρέτηση των διαφόρων κοινωνικών αναγκών, όταν και όποτε ζητείται συγκεκριμένη συνδρομή
σχετικά με τα θέματα με τα οποία ασχολείται η Κλινική.
δ) Την ειδίκευση/εξειδίκευση ιατρών, νοσηλευτών
καθώς και άλλων λειτουργών των κλάδων υγείας και τη
συνεχή εκπαίδευση και επιμόρφωση αυτών.
ε) Την εκτέλεση κλινικών, πειραματικών και ερευνητικών προγραμμάτων με σκοπό τη μελέτη των παθήσεων
που εμπίπτουν στο γνωστικό αντικείμενο της Κλινικής
και την αναζήτηση νέων τεχνικών και διαδικασιών ταχείας διεκπεραίωσης επειγόντων περιστατικών και θε-
ραπευτικών μεθόδων.
στ) Τη συνεργασία και ανταλλαγή επιστημονικών γνώσεων με άλλα ακαδημαϊκά ερευνητικά ιδρύματα της ημε-
δαπής ή της αλλοδαπής.
ζ) Τη συνεργασία με ευρωπαϊκούς και διεθνείς οργανισμούς για την πραγματοποίηση ερευνών, εκπαιδευτικών
προγραμμάτων και γενικών δραστηριοτήτων συναφών
με το γνωστικό αντικείμενο της Κλινικής.
η) Την οργάνωση σεμιναρίων, συμποσίων, συνεδρίων, διαλέξεων, με σκοπό την ενημέρωση του ιατρικού
και λοιπού προσωπικού της Κλινικής, των υπολοίπων
Κλινικών του νοσοκομείου και άλλων νοσηλευτικών
ιδρυμάτων.
2. Το έργο της Κλινικής διακρίνεται σε εκπαιδευτικό,
ερευνητικό και κλινικό.
3. Το εκπαιδευτικό έργο περιλαμβάνει:
α) Την εκπαίδευση των φοιτητών του Τμήματος Ιατρικής που επιτελείται από το διδακτικό και ερευνητικό
προσωπικό και είναι θεωρητική και πρακτική, σύμφωνα
με το πρόγραμμα σπουδών.
β) Την εκπαίδευση ειδικών ιατρών με σκοπό της εξειδίκευση στην Επείγουσα Ιατρική. Πιο συγκεκριμένα,
την εξειδίκευση αυτή μπορούν να λάβουν ιατροί των
ειδικοτήτων Παθολογίας, Καρδιολογίας, Χειρουργικής,
Χειρουργικής Θώρακος, Αναισθησιολογίας, Πνευμονολογίας-Φυματιολογίας, Ορθοπαιδικής, Παιδιατρικής
και Γενικής Ιατρικής, για τους οποίους η εκπαίδευση
είναι διετούς διάρκειας. Για ιατρούς εξειδικευμένους
στην Εντατική Ιατρική η εκπαίδευση διαρκεί ένα έτος
(ΦΕΚ 1404/2019).
γ) Την κυκλική εκπαίδευση ειδικευόμενων ιατρών από
τις προαναφερθείσες ειδικότητες στην Επείγουσα Ιατρική κατά τα εκάστοτε προβλεπόμενα από το νόμο.
δ) Την εκπαίδευση ιατρών ή άλλων επιστημόνων στο
πλαίσιο της εκπόνησης διδακτορικών διατριβών ή άλλων επιστημονικών εργασιών, μετά από απόφαση του
Τμήματος Ιατρικής,
ε) Την εκπαίδευση ειδικευόμενων ιατρών διαφόρων
κλινικών ειδικοτήτων σε θέματα που άπτονται της Επείγουσας Ιατρικής, στο πλαίσιο της συνεχιζόμενης ιατρικής
εκπαίδευσης.
στ) Την εκπαίδευση του νοσηλευτικού προσωπικού
του Νοσοκομείου όπου είναι εγκατεστημένη η Κλινική
ή άλλων νοσοκομείων, καθώς και των φοιτητών νοσηλευτικών τμημάτων των Α.Ε.Ι., σε συνεργασία με το
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 274/27.01.2021
νοσηλευτικό προσωπικό της Κλινικής και τα αντίστοιχα
νοσηλευτικά τμήματα. Κατά περίπτωση, μπορούν να
εκπαιδεύονται και διασώστες του Ε.Κ.Α.Β ή και ομάδες
του πληθυσμού, στο πλαίσιο της πολιτικής προστασίας.
4. Το ερευνητικό έργο περιλαμβάνει την εκτέλεση και
δημοσίευση κλινικών και πειραματικών μελετών από τα
μέλη του διδακτικού προσωπικού της οικείας Κλινικής,
αυτοτελώς ή σε συνεργασία με άλλα μέλη του διδακτικού προσωπικού ή ερευνητές, καθώς και πρωτότυπων
διδακτορικών διατριβών. Αποτελεί πρωταρχικό μέλημα
της Κλινικής και διεξάγεται με σκοπό την αποτελεσματικότερη αντιμετώπιση των διάφορων νόσων που σχετί-
ζονται με την Επείγουσα Ιατρική και με τελικό στόχο τη
βελτίωση της παρεχόμενης περίθαλψης στους ασθενείς.
5. Το κλινικό έργο περιλαμβάνει την κάλυψη των επειγόντων περιστατικών, στην οποία συγκαταλέγονται η
διαλογή (triage), η διαγνωστική διερεύνηση, η θεραπευτική αντιμετώπιση και η συνολική φροντίδα των ασθε-
νών που προσέρχονται στην Κλινική, συμπεριλαμβανομένης της βραχείας διάρκειας νοσηλείας. Τα μέλη του
διδακτικού προσωπικού και οι λοιποί ιατροί της Κλινικής,
υπό την επίβλεψη του Διευθυντή, επισκέπτονται τους
ασθενείς για ενημέρωση, συμπλήρωση, παραγγελία εργαστηριακών και λοιπών εξετάσεων αλλαγή ή διακοπή
θεραπείας. Στις επισκέψεις αυτές συζητούνται διαγνωστικά και θεραπευτικά προβλήματα ενδιαφερουσών πε-
ριπτώσεων. Σημαντικό μέρος της δραστηριότητας της
Κλινικής αποτελεί η συνεργασία με όλες τις Κλινικές και
Εργαστήρια του Νοσοκομείου με σκοπό την πλήρη και
συνολική αντιμετώπιση των ασθενών που προσέρχονται
και νοσηλεύονται στην Κλινική Επείγουσας Ιατρικής.
Άρθρο 4
Προσωπικό
Η Κλινική Επείγουσας Ιατρικής στελεχώνεται από ιατρικό και λοιπό προσωπικό που υπηρετεί στο Τμήμα Ια-
τρικής της Σχολής Επιστημών Υγείας του Αριστοτελείου
Πανεπιστημίου Θεσσαλονίκης και στο νοσοκομείο όπου
λειτουργεί. Το ιατρικό προσωπικό αποτελείται από τον
Διευθυντή και μέλη του διδακτικού προσωπικού του
Τμήματος που η επιστημονική τους ενασχόληση εμπίπτει στα διδακτικά, ερευνητικά και κλινικά ενδιαφέροντα
της οικείας κλινικής. Το προσωπικό αυτό συμπληρώνεται
με ειδικούς ιατρούς του ΕΣΥ, ειδικευόμενους και εξειδικευμένους ιατρούς. Το λοιπό προσωπικό περιλαμβάνει
μέλη Ειδικού Διδακτικού Προσωπικού (Ε.ΔΙ.Π.), Ειδικού
Τεχνικού Εργαστηριακού Προσωπικού (Ε.Τ.Ε.Π.), καθώς
και μελή του νοσηλευτικού προσωπικού, του οποίου το
έργο καθορίζεται σύμφωνα με τις εκάστοτε ανάγκες της
οικείας κλινικής. Η τοποθέτηση του προσωπικού στην
Κλινική γίνεται σύμφωνα με τις ισχύουσες διατάξεις.
Άρθρο 5
Διοίκηση-Αρμοδιότητες
Ο Διευθυντής της Κλινικής εκλέγεται από τον Τομέα
Χειρουργικής του Τμήματος Ιατρικής της Σχολής Επιστημών Υγείας του Αριστοτέλειου Πανεπιστημίου Θεσ-
σαλονίκης και ασκεί τις αρμοδιότητες του σύμφωνα με
τις κείμενες διατάξεις. Στις σχετικές αρμοδιότητες συγκαταλέγονται:
α) Ο συντονισμός του διδακτικού (προπτυχιακού/μεταπτυχιακού) και ερευνητικού έργου της Κλινικής.
β) Η υποβολή στη Συνέλευση του Τμήματος του ετήσιου προγράμματος λειτουργιάς της Κλινικής και μεριμνά
για την τήρηση του.
γ) Η μέριμνα για τη στελέχωση, την οικονομική διαχείριση και κατανομή των χώρων της Κλινικής.
δ) Η εισήγηση στη Συνέλευση του Τμήματος για τον
ορισμό των υπεύθυνων για τα αναλώσιμα υλικά και τον
κινητό εξοπλισμό.
ε) Η υποβολή στη Συνέλευση του Τμήματος του ετήσιου και τριετούς απολογισμού των δραστηριοτήτων
της Κλινικής.
στ) Η υπογραφή κάθε εγγράφου που σχετίζεται με την
Κλινική.
ζ) Η εκπροσώπηση της Κλινικής στα αρμόδια όργανα
του Πανεπιστημίου.
Άρθρο 6
Εγκατάσταση-Λειτουργία
1. Η Κλινική θα εγκατασταθεί και θα λειτουργεί στο
Πανεπιστημιακό Γενικό Νοσοκομείο Θεσσαλονίκης
«ΑΧΕΠΑ».
2. Ο Διευθυντής της Κλινικής σύμφωνα με τη κείμενη νομοθεσία έχει την ευθύνη για την εν γένει λειτουρ-
γία αυτής, τη χρησιμοποίηση οργάνων και υλικών και
την παραμονή των εργαζομένων στους χώρους όπου
πραγματοποιούνται πειραματικές μελέτες. Ο Διευθυντής
ενημερώνει και εγκρίνει τη διενέργεια κάθε ερευνητικής
πειραματικής εργασίας πριν από τη διεξαγωγή της και
καθορίζει την προτεραιότητα χρήσης οργάνων και χώρων, όταν δεν υπάρχει σχετική απόφαση.
3. Η χρησιμοποίηση ειδικών οργάνων επιτρέπεται στο
προσωπικό της κλινικής ή σε ερευνητές που έχουν ειδική
επί των οργάνων αυτών εκπαίδευση. Κινητά όργανα και
σκεύη, τα οποία παραδίδονται για τη διεξαγωγή ερευνητικής πειραματικής εργασίας, επιστρέφονται μετά τη
χρησιμοποίησή τους στην κατάσταση που έχουν παραδοθεί.
4. Με εισήγηση του Διευθυντή στα αρμόδια όργανα
του Τμήματος, είναι δυνατή η πρόσληψη διακεκριμένων
επιστημόνων σε τομείς σχετικούς με τις διδακτικές, ερευνητικές και νοσηλευτικές δραστηριότητες της κλινικής,
σύμφωνα με την κείμενη νομοθεσία.
Άρθρο 7
Έσοδα
Τα έσοδα της Κλινικής προέρχονται από:
α) Τις πιστώσεις που διατίθενται από το Υπουργείο
Υγείας και Κοινωνικής Αλληλεγγύης και τους φορείς του
(Υ.ΠΕ, Διοίκηση Νοσοκομείου ΑΧΕΠΑ κ.ά.).
β) Τις πιστώσεις που διατίθενται από το Τμήμα Ιατρικής της Σχολής Επιστημών Υγείας του Αριστοτελείου
Πανεπιστημίου Θεσσαλονίκης σύμφωνα με τη κείμενη
νομοθεσία.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 274/27.01.2021
γ) Την εκτέλεση ερευνητικών προγραμμάτων που
πραγματοποιούνται για ίδιο λογαριασμό ή για λογαριασμό τρίτων.
δ) Τη διάθεση ερευνητικών και εν γένει επιστημονικών
προϊόντων.
ε) Τις ειδικές εισφορές και χρηματοδοτήσεις από διεθνείς οργανισμούς, δημόσιες ή ιδιωτικές επιχειρήσεις
και νομικά ή φυσικά πρόσωπα.
στ) Τις κληρονομιές, τις δωρεές, και τις κληροδοσίες
που καταλείπονται στο Πανεπιστήμιο εφόσον δεν τίθενται όροι που αντιβαίνουν στους σκοπούς της οικείας
κλινικής και του Αριστοτελείου Πανεπιστημίου Θεσσαλονίκης.
ζ) Τα έσοδα από την παραχώρηση πνευματικών δικαιωμάτων ή διπλωμάτων ευρεσιτεχνίας για προϊόντα που
ανήκουν ή παρήχθησαν στην Κλινική.
Άρθρο 8
Τηρούμενα βιβλία
1. Τα βιβλία και στοιχεία που τηρούνται από την Κλινική, είναι τα εξής:
Πρωτόκολλο εισερχόμενης-εξερχόμενης αλληλογραφίας, βιβλίο βαθμολογίας φοιτητών, αρχείο ασθενών,
βιβλίο περιουσιακών στοιχείων, φάκελοι οικονομικών
στοιχείων κάθε έτους, κατάλογος επιστημονικών βιβλίων, περιοδικών και οργάνων, βιβλίο επιστημονικής δρα-
στηριότητας και βιβλίο μεταβολών προσωπικού.
2. Με απόφαση του Διευθυντή, μπορεί ακόμα να τηρείται και κάθε άλλο βιβλίο ή στοιχείο το οποίο κρίνεται
απαραίτητο ή προβλέπεται από ειδικές διατάξεις.
Άρθρο 9
Τίτλος-Σφραγίδα
1. Ο τίτλος της Κλινικής είναι «ΚΛΙΝΙΚΗ ΕΠΕΙΓΟΥΣΑΣ
ΙΑΤΡΙΚΗΣ ΤΟΥ ΤΟΜΕΑ ΧΕΙΡΟΥΡΓΙΚΗΣ ΤΟΥ ΤΜΗΜΑΤΟΣ
ΙΑΤΡΙΚΗΣ ΤΗΣ ΣΧΟΛΗΣ ΕΠΙΣΤΗΜΩΝ ΥΓΕΙΑΣ ΤΟΥ ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ», ο οποίος
αναγράφεται σε κάθε έντυπό της. Αυτός ο τίτλος, καθώς
και τα στοιχεία του Διευθυντή της Κλινικής, αναγράφονται στους χώρους του νοσοκομείου όπου είναι εγκατε-
στημένη και δραστηριοποιείται η κλινική.
2. Η Κλινική χρησιμοποιεί για την αλληλογραφία της
στρογγυλή σφραγίδα που αναγράφει στον εξωτερικό
κύκλο «ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ» και στον εσωτερικό κύκλο «ΚΛΙΝΙΚΗ ΕΠΕΙΓΟΥΣΑΣ
ΙΑΤΡΙΚΗΣ».
3. Ανάλογη σφραγίδα, με τα στοιχεία στην αγγλική
γλώσσα, χρησιμοποιεί η Κλινική για την ξενόγλωσση
αλληλογραφία και τα έγγραφά της.
Άρθρο 10
Έναρξη ισχύος
Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 19 Ιανουαρίου 2021
Ο Πρύτανης
ΝΙΚΟΛΑΟΣ ΠΑΠΑΪΩΑΝΝΟΥ
Αριθμ. 29500 π.ε.
(2)
Έγκριση του Εσωτερικού Κανονισμού Λειτουργίας της Β’ Χειρουργικής Κλινικής του Τομέα Χει-
ρουργικής του Τμήματος Ιατρικής της Σχολής
Επιστημών Υγείας του Αριστοτελείου Πανεπιστημίου Θεσσαλονίκης.
Ο ΠΡΥΤΑΝΗΣ ΤΟΥ ΑΡΙΣΤΟΤΕΛΕΙΟΥ
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ
Έχοντας υπόψη:
1. Τις διατάξεις του άρθρου 51 του ν. 4559/2018 (Α’ 142)
με τις οποίες αντικαταστάθηκε ο τίτλος του Κεφαλαίου
Ε’ του ν. 4485/2017 (Α’ 114) «Οργάνωση και λειτουργία
της ανώτατης εκπαίδευσης, ρυθμίσεις για την έρευνα
και άλλες διατάξεις» ως εξής «ΕΡΓΑΣΤΗΡΙΑ, ΜΟΥΣΕΙΑ ΚΑΙ
ΚΛΙΝΙΚΕΣ» και προστέθηκαν άρθρα 28Α και 29Α στον
ν. 4485/2017 (Α’ 114).
2. Την παρ. 7 του άρθρου 42 του ν. 4521/2018 (Α’ 38)
«Ίδρυση Πανεπιστημίου Δυτικής Αττικής και άλλες διατάξεις».
3. Την υπό στοιχεία 108075/Ζ1/03-07-2019 (ΥΟΔΔ 432,
διόρθωση σφάλματος ΥΟΔΔ 809) διαπιστωτική πράξη
του Υπουργού Παιδείας, Έρευνας και Θρησκευμάτων με
θέμα «Εκλογή Πρύτανη και τεσσάρων (4) Αντιπρυτάνεων
του Αριστοτελείου Πανεπιστημίου Θεσσαλονίκης» με
θητεία από 1-9-2019 έως 31-8-2022.
4. Την υπό στοιχεία 105174/Ζ1/12-8-2020 διαπιστωτική
πράξη της Υπουργού Παιδείας και Θρησκευμάτων (ΥΟΔΔ
650) περί παράτασης της θητείας του Πρύτανη και των τεσσάρων (4) Αντιπρυτάνεων του Α.Π.Θ. έως τη συμπλήρωση
τεσσάρων (4) ακαδημαϊκών ετών, ήτοι έως 31-8-2023.
5. Τα άρθρα 115 και 117 του ν. 4692/2020 «Αναβάθμιση
του Σχολείου και άλλες διατάξεις» (Α’ 111) και την κοινή
υπουργική απόφαση υπό στοιχεία 77561/Ζ1/19-6-2020
«Διαδικασία ηλεκτρονικής ψηφοφορίας για την ανάδειξη
του Πρύτανη και των Αντιπρυτάνεων των Α.Ε.Ι., των μονομελών οργάνων των ακαδημαϊκών μονάδων των Α.Ε.Ι.,
καθώς και των Διευθυντών Κλινικών, Εργαστηρίων και
Μουσείων που λειτουργούν στο πλαίσιο ακαδημαϊκών
μονάδων των Α.Ε.Ι.» (Β’ 2481).
6. Τις διατάξεις των άρθρων 75-78 του ν. 4727/2020
«Ψηφιακή Διακυβέρνηση (Ενσωμάτωση στην Ελληνική
Νομοθεσία της Οδηγίας (ΕΕ) 2016/2102 και της Οδηγίας
(ΕΕ) 2019/1024 - Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α’ 184).
7. Την υπό στοιχεία Α3β/οικ./4407/5-3-1986 κοινή
υπουργική απόφαση για την «Εγκατάσταση και λειτουργία Πανεπιστημιακών Κλινικών, Εργαστηρίων και ειδικών
μονάδων του Τμήματος Ιατρικής της Σχολής Επιστημών
Υγείας του Πανεπιστημίου Θεσσαλονίκης» (Β’ 142), η
οποία κυρώθηκε με το άρθρο 61 του ν. 1759/1988 (Α’ 50).
8. Τις αποφάσεις της Συγκλήτου του Αριστοτελείου
Πανεπιστημίου Θεσσαλονίκης σχετικά με:
8.1. Τον ορισμό Επιτροπής για την ίδρυση και λειτουργία εργαστηρίων-κλινικών στο ΑΠΘ (συνεδρίαση υπ’ αρ.
3007/30-10-2019)
8.2. Την ανανέωση της θητείας της εν λόγω Επιτροπής
(συνεδρίαση υπ’ αρ. 3036/21-10-2020) και
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 274/27.01.2021
8.3. Την έγκριση της εισήγησης της Επιτροπής για τη
θέσπιση βασικών αρχών για την ίδρυση, δομή, οργάνωση και λειτουργία εργαστηρίων στο ΑΠΘ (συνεδρίαση
υπ’ αρ. 2913/23-7-2015).
9. Τη σύμφωνη γνώμη της Γενικής Συνέλευσης του
Τομέα Χειρουργικής του Τμήματος Ιατρικής της Σχολής
Επιστημών Υγείας του Αριστοτελείου Πανεπιστημίου
Θεσσαλονίκης (συνεδρίαση υπ’ αρ. 423/9-6-2020).
10. Τη σύμφωνη γνώμη της Συνέλευσης του Τμήματος
Ιατρικής της Σχολής Επιστημών Υγείας του Αριστοτελείου Πανεπιστημίου Θεσσαλονίκης (συνεδρίαση υπ’ αρ.
39/30-06-2020).
11. Τη θετική εισήγηση της Επιτροπής για την ίδρυση
και λειτουργία εργαστηρίων-κλινικών στο ΑΠΘ (συνεδρίαση υπ’ αρ. 20/11-12-2020) για την έγκριση εσωτερικού
κανονισμού λειτουργίας της Β’ Χειρουργικής Κλινικής του
Τομέα Χειρουργικής του Τμήματος Ιατρικής της Σχολής
Επιστημών Υγείας του Αριστοτελείου Πανεπιστημίου
Θεσσαλονίκης.
12. Την απόφαση της Συγκλήτου του Αριστοτελείου
Πανεπιστημίου Θεσσαλονίκης (έκτακτη συνεδρίαση
υπ’ αρ. 3043/23-12-2020) για την έγκριση εσωτερικού
κανονισμού λειτουργίας της Β’ Χειρουργικής Κλινικής του
Τομέα Χειρουργικής του Τμήματος Ιατρικής της Σχολής
Επιστημών Υγείας του Αριστοτελείου Πανεπιστημίου
Θεσσαλονίκης.
13. Το υπ’ αρ. 29911/14-7-2020 έγγραφο της Γενικής
Διεύθυνσης Οικονομικών Υπηρεσιών με το οποίο βεβαιώνεται ότι από τις διατάξεις του εσωτερικού κανονισμού
λειτουργίας της Β’ Χειρουργικής Κλινικής δεν προκαλείται δαπάνη σε βάρος του Τακτικού Προϋπολογισμού ή
του Προγράμματος Δημοσίων Επενδύσεων του Αριστοτελείου Πανεπιστημίου Θεσσαλονίκης, αποφασίζουμε:
Την έγκριση του Εσωτερικού Κανονισμού Λειτουργίας
της Β’ Χειρουργικής Κλινικής, του Τομέα Χειρουργικής,
του Τμήματος Ιατρικής της Σχολής Επιστημών Υγείας
του Αριστοτελείου Πανεπιστημίου Θεσσαλονίκης, ως
ακολούθως:
Άρθρο 1
Εσωτερικός Κανονισμός
Ο Εσωτερικός Κανονισμός της Β’ Χειρουργικής Κλινικής του Τομέα Χειρουργικής, του Τμήματος Ιατρικής,
της Σχολής Επιστημών Υγείας, του Αριστοτελείου Πανεπιστημίου Θεσσαλονίκης καθορίζεται με τα επόμενα
άρθρα.
Άρθρο 2
Γνωστικό Αντικείμενο
Η Β’ Χειρουργική Κλινική εξυπηρετεί τις εκπαιδευτικές, ερευνητικές και νοσηλευτικές ανάγκες στα γνωστικά
αντικείμενα της Γενικής Χειρουργικής και της Αγγειοχειρουργικής. Στην Κλινική, πέρα από το Αγγειοχειρουργικό
Τμήμα, λειτουργούν οι παρακάτω μονάδες, οι οποίες
παρέχουν κλινικό και εκπαιδευτικό έργο στα πλαίσια της
κλινικής: - Μονάδα Προηγμένης Ελάχιστα Επεμβατικής
(Λαπαροσκοπικής) Χειρουργικής - Μονάδα Χειρουργικής Ανωτέρου Πεπτικού Σωλήνα - Μονάδα Χειρουργικής
Κατωτέρου Πεπτικού Σωλήνα - Μονάδα Χειρουργικής
Ήπατος - Χοληφόρων - Παγκρέατος - Μονάδα Χειρουργικής Ενδοκρινών Αδένων - Μονάδα Χειρουργικής Κηλών
και Ανακατασκευής Κοιλιακών Τοιχωμάτων - Μονάδα
Χειρουργικής Ογκολογίας - Μονάδα Χειρουργικής Μαστού.
Άρθρο 3
Σκοπός-Τομείς Δραστηριότητας
Η Β’ Χειρουργική Κλινική έχει ως σκοπό:
α) Την κάλυψη των διδακτικών και ερευνητικών αναγκών του Τμήματος Ιατρικής του Α.Π.Θ., καθώς επίσης και
άλλων Τμημάτων και Σχολών του Α.Π.Θ. και άλλων Πανεπιστημίων της ημεδαπής και αλλοδαπής σε προπτυχιακό
και μεταπτυχιακό επίπεδο, σε θέματα που εμπίπτουν στα
αντικείμενα δραστηριότητας της Κλινικής, όπως αυτά
προσδιορίζονται ανωτέρω
β) Την κάλυψη των κλινικών, διαγνωστικών και θεραπευτικών αναγκών σε ασθενείς με χειρουργικά και
αγγειοχειρουργικά προβλήματα.
γ) Την εξυπηρέτηση των διαφόρων κοινωνικών αναγκών, όταν και όποτε ζητείται συγκεκριμένη συνδρομή
που ανήκει στα θέματα με τα οποία ασχολείται η κλινική.
δ) Την ειδίκευση ιατρών, νοσηλευτών καθώς και άλλων
λειτουργών των κλάδων υγείας και τη συνεχή εκπαίδευση και επιμόρφωση αυτών.
ε) Την παροχή περίθαλψης και νοσηλείας σε ασθενείς
με νοσήματα που εμπίπτουν στα γνωστικά αντικείμενα
της Κλινικής.
στ) Την εκτέλεση κλινικών, πειραματικών και ερευνητικών προγραμμάτων με σκοπό τη μελέτη του γνωστικού
αντικειμένου της Γενικής Χειρουργικής και Αγγειοχειρουργικής και την αναζήτηση νέων τεχνικών και θερα-
πευτικών μεθόδων.
ζ) Τη συνεργασία και ανταλλαγή επιστημονικών γνώσεων με άλλα ακαδημαϊκά ή ερευνητικά ιδρύματα της
ημεδαπής ή της αλλοδαπής.
η) Τη συνεργασία με ευρωπαϊκούς και διεθνείς οργανισμούς για την πραγματοποίηση ερευνών, εκπαιδευτικών
προγραμμάτων και γενικών δραστηριοτήτων συναφών
με τα επιστημονικά αντικείμενα της κλινικής.
θ) Την οργάνωση εκπαιδευτικών σεμιναρίων, workshops, φροντιστηρίων, συμποσίων, ημερίδων, συνεδρί-
ων, διαλέξεων με σκοπό την ενημέρωση του ιατρικού
και λοιπού προσωπικού της κλινικής, των υπολοίπων
κλινικών του νοσοκομείου αλλά και άλλων νοσηλευτικών
ιδρυμάτων.
ι) Την οργάνωση και λειτουργία μετεκπαιδευτικών
προγραμμάτων εξειδίκευσης στα γνωστικά αντικείμενα
της Γενικής Χειρουργικής και Αγγειοχειρουργικής.
ια) Την εκπόνηση και εκτύπωση εντύπων, μονογραφιών και βιβλίων σε θέματα γενικής χειρουργικής, χει-
ρουργικών λοιμώξεων, τραύματος, αγγειοχειρουργικής
και ενδαγγειακής χειρουργικής.
Ειδικότερα, το έργο της Κλινικής διακρίνεται σε εκπαιδευτικό, ερευνητικό και κλινικό:
Το εκπαιδευτικό έργο περιλαμβάνει:
α) Την εκπαίδευση των προπτυχιακών φοιτητών του
Τμήματος Ιατρικής του Α.Π.Θ. Η εκπαίδευσή τους επιτελείται από τα μέλη ΔΕΠ και τους ακαδημαϊκούς υπο-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 274/27.01.2021
τρόφους της κλινικής, είναι θεωρητική και πρακτική, με
δυνατότητα συμμετοχής στις χειρουργικές επεμβάσεις,
σύμφωνα με το πρόγραμμα σπουδών. Στην κλινική
εκπαιδεύονται φοιτητές του τρίτου έτους (ΣΤ’ Εξάμηνο - Χειρουργική Ι), του τέταρτου έτους (Ζ’ Εξάμηνο -
Χειρουργική ΙΙ) καθώς του έκτου έτους (ΙΑ-ΙΒ’Εξάμηνο κλινική άσκηση στη Χειρουργική).
β) Την εκπαίδευση προπτυχιακών φοιτητών Ιατρικής
άλλων Πανεπιστημίων της ημεδαπής και αλλοδαπής,
στα πλαίσια εγκεκριμένων προγραμμάτων ανταλλαγής φοιτητών (π.χ. προγράμματα ERASMUS, HelMSIC,
ATLANTIS, κ.λπ.). Η εκπαίδευσή τους επιτελείται από τα
μέλη ΔΕΠ, τους ακαδημαϊκούς υποτρόφους και τους επιστημονικούς συνεργάτες της κλινικής, είναι θεωρητική
και πρακτική, με δυνατότητα συμμετοχής στις χειρουργικές επεμβάσεις, σύμφωνα με το πρόγραμμα σπουδών
του Τμήματος Ιατρικής του Α.Π.Θ.
γ) Την εκπαίδευση μεταπτυχιακών φοιτητών στα
πλαίσια εγκεκριμένων προγραμμάτων μεταπτυχιακών
σπουδών του Τμήματος Ιατρικής του Α.Π.Θ. και άλλων
Πανεπιστημίων της ημεδαπής, αλλά και αλλοδαπής. Η
εκπαίδευσή τους επιτελείται από μέλη ΔΕΠ, τους ακαδημαϊκούς υποτρόφους και τους επιστημονικούς συ-
νεργάτες της κλινικής, μπορεί να είναι θεωρητική και
πρακτική με δυνατότητα συμμετοχής στις χειρουργικές
επεμβάσεις, σύμφωνα με το πρόγραμμα σπουδών του
εκάστοτε προγράμματος και λαμβάνοντας υπόψη τους
τομείς δραστηριότητας της Κλινικής, όπως αναφέρονται
ανωτέρω (άρθρο 2).
δ) Την εκπαίδευση ειδικευόμενων ιατρών για την απόκτηση της ειδικότητας της Γενικής Χειρουργικής και της
Αγγειοχειρουργικής. Η εκπαίδευση γίνεται από τα μέλη
ΔΕΠ, τους ακαδημαϊκούς υποτρόφους, τους επιστημονικούς συνεργάτες και τους ιατρούς ΕΣΥ της Κλινικής
και διακρίνεται σε θεωρητική και πρακτική. Η θεωρητική εκπαίδευση περιλαμβάνει κλινικά και θεωρητικά
μαθήματα, συζητήσεις ενδιαφερουσών περιπτώσεων,
βιβλιογραφική ενημέρωση, διδακτικές επισκέψεις που
πραγματοποιούνται από το προσωπικό της κλινικής και
πιο συγκεκριμένα από τα μέλη Δ.Ε.Π., τους ακαδημαϊκούς υποτρόφους, τους ιατρούς του ΕΣΥ, τους υποψή-
φιους διδάκτορες και μεταδιδάκτορες. Επίσης περιλαμβάνει διαλέξεις από προσκεκλημένους ομιλητές, από
την Ελλάδα και το εξωτερικό, στα πλαίσια των ετήσιων
μετεκπαιδευτικών μαθημάτων της Κλινικής και ενεργό
συμμετοχή σε εκπαιδευτικά ελληνικά και διεθνή συνέδρια, ημερίδες στρογγυλές τράπεζες, σεμινάρια, κλινικά
φροντιστήρια και workshops. Η πρακτική εκπαίδευση
αποσκοπεί στην απόκτηση κλινικής εμπειρίας στη διαγνωστική και θεραπευτική αντιμετώπιση των ασθενών
που εμπίπτουν στα αντικείμενα της Γενικής Χειρουργικής και της Αγγειοχειρουργικής και περιλαμβάνει την
εκτίμηση, παρακολούθηση και θεραπεία των ασθενών
της Κλινικής, καθώς και την συμμετοχή σε χειρουργικές
επεμβάσεις και άλλες παρεμβατικές πράξεις και τεχνικές και τη συμμετοχή σε πρακτικά (hands-on) σεμινάρια
και workshops. Κάθε ειδικευόμενος έχει ειδικό βιβλιάριο
εκπαίδευσης ειδικευομένου (logbook), στο οποίο καταγράφονται και πιστοποιούνται αναλυτικά οι επεμβατικές
πράξεις τις οποίες αυτός πραγματοποιεί κατά τη διάρκεια
της ειδίκευσής του.
ε) Την εκπαίδευση ιατρών ή άλλων επιστημόνων στα
πλαίσια της εκπόνησης διδακτορικών διατριβών ή άλλων επιστημονικών εργασιών, μετά από απόφαση του
Τμήματος Ιατρικής του Α.Π.Θ.
στ) Την εκπαίδευση ειδικευομένων ιατρών άλλων ειδικοτήτων στη Γενική Χειρουργική ή Αγγειοχειρουργική,
όπως ορίζεται από το πρόγραμμα εξειδίκευσης τους.
ζ) Την μετεκπαίδευση-εξειδίκευση ειδικών Ιατρών
της Γενικής Χειρουργικής και της Αγγειοχειρουργικής,
αλλά και άλλων ειδικοτήτων, στα ειδικά αντικείμενα,
όπως περιγράφονται στο άρθρο 2 (μέσω κλινικών σεμιναρίων, workshops που διενεργούνται στους χώρους
της Κλινικής, συμπεριλαμβανομένων των χώρων των
χειρουργείων). Στα πλαίσια των εκπαιδευτικών αυτών
δραστηριοτήτων δίνεται η δυνατότητα παρακολούθησης ή και συμμετοχής των εκπαιδευόμενων ιατρών σε
χειρουργικές επεμβάσεις.
η) Την εκπαίδευση κλινικών ακαδημαϊκών βοηθών
(clinical fellows) και ερευνητικών ακαδημαϊκών βοηθών
(research fellows) μέσω μετεκπαιδευτικών προγραμμάτων εξειδίκευσης τα οποία πρόκειται να ιδρυθούν και να
λειτουργήσουν στην Κλινική με επιστημονικά υπεύθυνους μέλη Δ.Ε.Π. της Κλινικής
θ) Την εκπαίδευση του νοσηλευτικού προσωπικού του
Νοσοκομείου και άλλων Νοσοκομείων και των φοιτητών
νοσηλευτικών τμημάτων A.E.I., καθώς επίσης και σπουδαστών νοσηλευτικών τμημάτων Ι.Ε.Κ. σε συνεργασία
με το νοσηλευτικό προσωπικό της κλινικής και τα αντίστοιχα νοσηλευτικά τμήματα.
ι) Την εκπαίδευση άλλων λειτουργών υπηρεσιών υγείας
Το ερευνητικό έργο περιλαμβάνει τον σχεδιασμό,
εκτέλεση και δημοσίευση κλινικών και πειραματικών
μελετών από τα μέλη Δ.Ε.Π., τους ακαδημαϊκούς υποτρόφους, τους επιστημονικούς συνεργάτες και τους ια-
τρούς του ΕΣΥ της κλινικής αυτοτελώς ή σε συνεργασία
με άλλα μέλη Δ.Ε.Π. ή ερευνητές άλλων κλινικών του
οικείου νοσοκομείου ή άλλων νοσοκομείων ή τμημάτων και σχολών του οικείου ή άλλου Πανεπιστημίου της
ημεδαπής ή της αλλοδαπής ή ερευνητικών κέντρων της
ημεδαπής και αλλοδαπής καθώς και πρωτότυπων διδακτορικών διατριβών. Αποτελεί πρωταρχικό μέλημα της
κλινικής, γίνεται με την επίβλεψη του διευθυντή ή των
άλλων μελών ΔΕΠ της Κλινικής και με σκοπό την αποτελεσματικότερη αντιμετώπιση των διάφορων νόσων της
Γενικής Χειρουργικής και Αγγειοχειρουργικής και των
γνωστικών αντικειμένων τους και με τελικό στόχο τη
βελτίωση της παρεχόμενης περίθαλψης στους ασθενείς.
Το κλινικό έργο περιλαμβάνει:
α) Την κλινική διάγνωση, την παρακλινική διερεύνηση,
τη θεραπευτική αντιμετώπιση και τη συνολική φροντίδα
των ασθενών που νοσηλεύονται στην κλινική και στις
μονάδες της ή παρακολουθούνται στα αντίστοιχα εξωτερικά ιατρεία.
β) Τη συμμετοχή της κλινικής στο σύστημα εφημεριών
του ΕΣΥ για την υποδοχή, διερεύνηση και αντιμετώπιση
συντηρητική ή χειρουργική ασθενών με επείγοντα προβλήματα γενικής χειρουργικής ή αγγειοχειρουργικής.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 274/27.01.2021
γ) Την χειρουργική/αγγειοχειρουργική εκτίμηση, μετά
από πρόσκληση, ασθενών που νοσηλεύονται σε άλλες
κλινικές ή μονάδες του οικείου Νοσοκομείου.
Τα μέλη Δ.Ε.Π. και οι λοιποί ιατροί της κλινικής, συνοδευόμενοι από τους ειδικευόμενους ιατρούς, τους φοιτη-
τές, την προϊσταμένη και το νοσηλευτικό προσωπικό της
κλινικής επισκέπτονται τους ασθενείς για ενημέρωση,
συμπλήρωση, αλλαγή ή διακοπή νοσηλείας ή παραγγελία για εργαστηριακές και λοιπές εξετάσεις, παραγγελία
για εκτίμηση από ειδικούς ιατρούς άλλων ειδικοτήτων
ή προγραμματισμό και διενέργεια χειρουργικών επεμβάσεων ή άλλων παρεμβατικών πράξεων, εκλεκτικών ή
επειγόντων. Στις επισκέψεις αυτές, στις οποίες παρίσταται και ο Διευθυντής, συζητούνται διαγνωστικά και θε-
ραπευτικά προβλήματα ενδιαφερουσών περιπτώσεων.
Άρθρο 4
Προσωπικό
Η Κλινική «Β’ Χειρουργική Κλινική, του Τομέα Χειρουργικής, του Τμήματος Ιατρικής της Σχολής Επιστημών
Υγείας του Α.Π.Θ.», στελεχώνεται από:
1. Καθηγήτριες/καθηγητές του Τμήματος Ιατρικής του
Α.Π.Θ. που το γνωστικό τους αντικείμενο συμπίπτει με
τα γνωστικά αντικείμενα της Κλινικής, όπως αυτά προσδιορίζονται στο άρθρο 2 της παρούσας σύμφωνα με τη
κείμενη νομοθεσία.
2. Μέλη του Ειδικού Τεχνικού Εργαστηριακού Προσωπικού (ΕΤΕΠ) του Τμήματος Ιατρικής του Α.Π.Θ. το
γνωστικό αντικείμενο των οποίων συμπίπτει με τα γνωστικά αντικείμενα της Κλινικής σύμφωνα με τη κείμενη
νομοθεσία.
3. Ακαδημαϊκούς υποτρόφους του Τμήματος Ιατρικής
του Α.Π.Θ. που συμμετέχουν στο διδακτικό, ερευνητικό
και κλινικό έργο της Κλινικής.
4. Επιστημονικούς συνεργάτες του Τμήματος Ιατρικής
του Α.Π.Θ., που συμμετέχουν στο διδακτικό και ερευνητικό έργο της Κλινικής.
5. Ειδικούς ιατρούς του ΕΣΥ.
6. Ειδικευόμενους ιατρούς στη Γενική Χειρουργική και
Αγγειοχειρουργική.
7. Εξειδικευόμενους ιατρούς σε τομείς της Χειρουργικής και αγγειοχειρουργικής με σκοπό την κλινική εξει-
δίκευση τους (clinical fellows) ή την πραγματοποίηση
έρευνας (research fellows) σε κάποιο από τα ειδικά αντικείμενα της κλινικής.
8. Μεταδιδακτορικούς ερευνητές, διδάκτορες, υποψήφιους διδάκτορες και μεταπτυχιακούς φοιτητές που
συμμετέχουν στην εκτέλεση έργων και προσφορά υπηρεσιών της Κλινικής.
9. Το νοσηλευτικό (και άλλο παραϊατρικό) προσωπικό που υπηρετεί στο Γενικό Νοσοκομείο Θεσσαλονίκης
«Γ. Γεννηματάς», όπου λειτουργεί και η Κλινική και του
οποίου το έργο καθορίζεται σύμφωνα με τις εκάστοτε
ανάγκες της Κλινικής.
Τέλος, προκειμένου να καλυφθούν οι ανάγκες διοικητικές υποστήριξης και λειτουργίας ερευνητικών η
μεταπτυχιακών προγραμμάτων, η Κλινική μπορεί να
προβαίνει σε πλήρη ή μερική απασχόληση λοιπού διοικητικού και επιστημονικού προσωπικού, σύμφωνα με
τις κείμενες διατάξεις. Η τοποθέτηση στην Κλινική των
μελών Δ.Ε.Π. και των μελών Ε.Τ.Ε.Π. γίνεται με τις διαδικασίες των διατάξεων της πανεπιστημιακής νομοθεσίας,
ενώ των υπολοίπων μελών με τις ισχύουσες διατάξεις
περί στελέχωσης του ΕΣΥ.
Άρθρο 5
Διοίκηση-Αρμοδιότητες
Ο Διευθυντής της Κλινικής εκλέγεται με τριετή θητεία
από τη Γενική Συνέλευση του Τομέα Χειρουργικής του
Τμήματος Ιατρικής του ΑΠΘ και μπορεί να ανήκει στις
βαθμίδες του καθηγητή, αναπληρωτή καθηγητή και επίκουρου καθηγητή. Ο Διευθυντής αναπληρώνεται από το
αρχαιότερο μέλος ΔΕΠ της κλινικής, ξεκινώντας από την
πρώτη βαθμίδα και εξαντλώντας τις βαθμίδες μέχρι και
του επίκουρου σύμφωνα με την κείμενη νομοθεσία. Είναι
δυνατή η εκλογή του ίδιου προσώπου ως Διευθυντή για
περισσότερες από μία θητείες. Αν δεν υπηρετεί ή δεν
υποβάλει υποψηφιότητα καθηγητής πρώτης βαθμίδας,
ή αναπληρωτής καθηγητής ή επίκουρος καθηγητής,
στη θέση του Διευθυντή τοποθετείται ο αρχαιότερος
με βαθμό Διευθυντή υπηρετών ιατρός του Ε.Σ.Υ., ο οποίος διατηρεί τη θέση αυτή μέχρι τον διορισμό καθηγητή
πρώτης βαθμίδας ή αναπληρωτή καθηγητή ή επίκουρου
καθηγητή που πληροί τις προϋποθέσεις του νόμου.
Ο Διευθυντής ασκεί αρμοδιότητες μεταξύ των οποίων
περιλαμβάνονται η κατάρτιση και η υποβολή στη Συνέλευση του Τμήματος Ιατρικής και στη Γενική Συνέλευση
του οικείου Τομέα του ετήσιου προγράμματος λειτουργίας για τις διδακτικές και ερευνητικές δραστηριότητες και
μεριμνά για την εφαρμογή του, για την υλοποίηση των
αποφάσεων των συλλογικών οργάνων του νοσοκομείου
στο οποίο λειτουργεί η κλινική, για την παροχή νοσηλευτικού έργου, για τη στελέχωση και την οικονομική δια-
χείριση των εσόδων της κλινικής, για την υποβολή του
ετήσιου απολογισμού των δραστηριοτήτων, εισηγείται
στη Γενική Συνέλευση του οικείου Τομέα για τον ορισμό
υπευθύνων στα ειδικά τμήματα και μονάδες, για αναλώσιμα υλικά και για τον κινητό εξοπλισμό και η υπογραφή
κάθε εγγράφου. Τα κριτήρια επιλογής των υπευθύνων
των ειδικών τμημάτων και μονάδων αφορούν την επιστημονική γνώση, τη μετεκπαίδευση, τη μακρόχρονη
εμπειρία και τη δραστηριότητά τους στο αντικείμενο με
το οποίο ασχολείται η οικεία μονάδα. Οι επιστημονικοί
υπεύθυνοι μεριμνούν για την απρόσκοπτη λειτουργία
της μονάδας, στα πλαίσια των αποφάσεων του Διευθυντή και των οδηγιών των οργάνων διοίκησης του νοσο-
κομείου, στο οποίο λειτουργεί η Κλινική. Ο Διευθυντής
μπορεί να καλεί τους υπευθύνους των μονάδων όταν
συζητούνται θέματα της μονάδας τους και να αναθέτει
συγκεκριμένες αρμοδιότητες σε αυτούς.
Με εισήγηση του Διευθυντή στα αρμόδια όργανα της
Σχολής είναι δυνατή η πρόσληψη διακεκριμένων επιστημόνων σε τομείς σχετικούς με τις διδακτικές, ερευνητικές
και νοσηλευτικές δραστηριότητες της Κλινικής με την
κείμενη νομοθεσία.
Άρθρο 6
Ίδρυση-Εγκατάσταση
Η Β’ Χειρουργική Κλινική, του Τομέα Χειρουργικής, του
Τμήματος Ιατρικής, της Σχολής Επιστημών Υγείας του
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 274/27.01.2021
Α.Π.Θ. είναι εγκατεστημένη και λειτουργεί στο Γενικό Νοσοκομείο Θεσσαλονίκης «Γ. Γεννηματάς» (Α’ 142/1986).
Στο υπόγειο του ιδίου κτιρίου βρίσκεται το εργαστηριακές δομές χειρουργικής έρευνας της Κλινικής Στο ισόγειο
του νοσοκομείου βρίσκεται το αμφιθέατρο της κλινικής.
Στην Β’ Χειρουργική Κλινική λειτουργεί Αγγειοχειρουργικό Τμήμα που δίνει πλήρη Ειδικότητα Αγγειοχειρουρ-
γικής. Η Β’ Χειρουργική Κλινική έχει δύναμη 45 κλινών.
Ο Διευθυντής της κλινικής έχει την ευθύνη για την εν
γένει λειτουργία αυτής.
Άρθρο 7
Πόροι - Έσοδα
Τα έσοδα της Κλινικής προέρχονται από:
α) Την εκτέλεση ερευνητικών προγραμμάτων που
πραγματοποιούνται για ίδιο λογαριασμό ή για λογαριασμό τρίτων.
β) Τη λειτουργία μεταπτυχιακών προγραμμάτων σπουδών στα οποία συμμετέχουν μέλη ΔΕΠ της κλινικής.
γ) Τη διάθεση ερευνητικών και εν γένει επιστημονικών
προϊόντων.
δ) Τις πιστώσεις που διατίθενται από το Τμήμα Ιατρικής
του Α.Π.Θ. σύμφωνα με τη κείμενη νομοθεσία.
ε) Τις ειδικές εισφορές και χρηματοδοτήσεις από διεθνείς οργανισμούς, δημόσιες ή ιδιωτικές επιχειρήσεις
και νομικά ή φυσικά πρόσωπα.
στ) Τις κληρονομίες, τις δωρεές και τις κληροδοσίες
που καταλείπονται στο Πανεπιστήμιο εφόσον δεν τίθενται όροι που αντιβαίνουν στους σκοπούς της οικείας
κλινικής και του Α.Π.Θ..
ζ) Τα έσοδα από την παραχώρηση πνευματικών δικαιωμάτων ή διπλωμάτων ευρεσιτεχνίας, προϊόντων που
ανήκουν ή παρήχθησαν στην Κλινική.
Άρθρο 8
Τηρούμενα βιβλία
Για τις ανάγκες της Κλινικής τηρούνται τα ακόλουθα
βιβλία και στοιχεία:
- Πρωτόκολλο εισερχόμενης - εξερχόμενης αλληλογραφίας
- Βαθμολογία φοιτητών
- Αρχείο ασθενών
- Βιβλίο πρακτικών Χειρουργείων
- Βιβλίο περιουσιακών στοιχείων
- Φάκελοι οικονομικών στοιχείων κάθε έτους
- Κατάλογος επιστημονικών βιβλίων, περιοδικών και
οργάνων
- Βιβλίο επιστημονικών δραστηριοτήτων
- Βιβλίο μεταβολών προσωπικού
Επίσης, με απόφαση του Διευθυντή μπορεί να τηρείται
και κάθε άλλο βιβλίο ή στοιχείο το οποίο κρίνεται απαραίτητο ή προβλέπεται από ειδικές διατάξεις.
Άρθρο 9
Τίτλος - Σφραγίδα
α) Ο τίτλος της Κλινικής είναι «Β’ Χειρουργική Κλινική,
του Τομέα Χειρουργικής, του Τμήματος Ιατρικής της Σχολής Επιστημών Υγείας του Αριστοτελείου Πανεπιστημίου
Θεσσαλονίκης Α.Π.Θ.» ο οποίος αναγράφεται σε κάθε
έντυπό της. Αυτός ο τίτλος, καθώς και τα στοιχεία του
Διευθυντή της Κλινικής, αναγράφονται στους χώρους
του νοσοκομείου όπου είναι εγκατεστημένη και δραστηριοποιείται η Κλινική.
β) Η Κλινική χρησιμοποιεί για την αλληλογραφία της
στρογγυλή σφραγίδα που αναγράφει στον εξωτερικό
κύκλο «Β’ ΧΕΙΡΟΥΡΓΙΚΗ ΚΛΙΝΙΚΗ, ΤΟΥ ΤΟΜΕΑ ΧΕΙΡΟΥΡΓΙΚΗΣ, ΤΟΥ ΤΜΗΜΑΤΟΣ ΙΑΤΡΙΚΗΣ, ΤΟΥ ΑΡΙΣΤΟΤΕΛΕΙΟΥ
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ» και στον εσωτερικό
κύκλο φέρει την κεφαλή του Αριστοτέλη.
γ) Ανάλογη σφραγίδα, με τα στοιχεία στην αγγλική
γλώσσα, χρησιμοποιεί η Κλινική για τη ξενόγλωσση αλληλογραφία και τα έγγραφά της.
Άρθρο 10
Έναρξη ισχύος
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η πράξη αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 19 Ιανουαρίου 2021
Ο Πρύτανης
ΝΙΚΟΛΑΟΣ ΠΑΠΑΪΩΑΝΝΟΥ

[Source: 20210200274.pdf | Tokens: 35293]